**להלן עדכון נתונים ופעילויות לקידום נשים במדע באוניברסיטה העברית לשנת 2014:**

1. **נוהלי עבודה**

יועצת הנשיא לקידום נשים מקיימת פגישות עבודה שוטפות עם נשיא האוניברסיטה ועם רקטור האוניברסיטה (בתכיפות של כאחת לחודש) ופגישות עבודה לעינינים מיוחדים בהתאם לצורך**.**

1. **נתונים על תהליך הקליטה של חוקרים חדשים**

כלל וועדות הקליטה/סינון באוניברסיטה מתבקשות לדווח על תהליך הקליטה: כמה נשים/ גברים פנו, כמה היו ברשימה הקצרה, לכמה ניתנה הצעה וכמה נענו בחיוב (ראה טופס מצורף).

בתהליך הקליטה לקראת שנת הלימודים תשע"ד הגישו מועמדות לאוניברסיטה 469 מועמדים מתוכם 163 נשים (35%).

ניתנו 73 הצעות מהן 25 לנשים (34%).

**סה"כ נקלטו בכלל האוניברסיטה 45 חוקרים מהן 16 נשים (36%).**

 זהו שיפור לעומת הקליטות בשנה קודמת (2012) - בה נקלטו באוניברסיטה 36 חוקרים מהן 10 נשים (28%).

**אך יש הבדל מאד גדול בין קליטות נשים במדעים העיוניים לבין המדעים הניסויים:**

במדעים העיוניים נקלטו 22 חוקרים מהן 13 נשים (59%)

במדעים הניסויים נקלטו 23 חוקרים מהן 3 נשים בלבד (13%)! קליטה אחת במתטמטיקה, כימיה ורוקחות.

1. **נתוני הסגל 2014**

**%26 מכלל הסגל באוניברסיטה העברית הן נשים**

* פמ"ה 14%
* פרו"פ חבר 26%
* מר"ב 30%
* מרצה (בנסיון) 55%

התפלגות זו אינה שונה משמעותית מההתפלגות בשנת 2013:

**%25 מכלל הסגל באוניברסיטה העברית הן נשים**

* פמ"ה 14%
* פרו"פ חבר 25%
* מר"ב 32%
* מרצה (בנסיון) 53%

**ישנו הבדל משמעותי ב% הנשים בסגל האקדמי בין המדעים העיוננים והניסויים**

מדעים העיוניים: רוח, חברה, עבודה סוציאלית, חינוך, משפטים, חינוך יהודי בתפוצות, למנהל עסקים

 34**%** מכלל הסגל הן נשים

* פמ"ה 21%
* פרו"פ חבר 31%
* מר"ב 41%
* מרצה (בנסיון) 51%

מדעים ניסויים: טבע, רפואה, חקלאות, הנדסה, וטרינריה,מדעי המח, רפואת שיניים, רוקחות

18% מכלל הסגל הן נשים

* פמ"ה 9%
* פרו"פ חבר 22%
* מר"ב 20%
* מרצה 70%

בשתי הדיסיפלינות ישנן ישנן יחידות בהן % נשים נמוך במיוחד (פחות מ 10%) (שיש בהן 5 חברי סגל לפחות:

 רוח: תלמוד 0/5

 חברה: סטטיסטיקה 0/13

 חברה: כלכלה 5%

 רוח: פילוסופיה 5%

 טבע: פיסיקה 6%

 טבע: מתמטיקה 6%

 טבע: כימיה 9%

 ביה"ס להנדסה ומדעי המחשב 9%

1. **תכנית חדשה למילגות פוסט דוקטוראט לנשים בלבד** (מצורף הקול קורא)

האוניברסיטה השיקה השנה לראשונה תכנית מילגות לדוקטוראנטיות מצטינות לתמיכה בהשתלמות פוסט דוקטוראט בחו"ל. מדי שנה תעניק האוניברסיטה במסגרת התכנית 4- 5 מלגות חדשות, בגובה של 20,000 -25,000 דולר ארה"ב למלגה .המלגה מיועדת לסיוע בתקופת ההשתלמות בחו"ל.

הוגשו השנה לוועדה 32 בקשות: 20 מהמדעים הניסויים ו - 12 מהמדעים העיוניים. סה"כ זכו במילגה 5 דוקטוראנטיות מצטינות: 3 מהניסויים ו -2 מהעיוניים.

**5. עיגון עקרונות השלמת חסרים במסגרת הלימודים הקליניים בביה"ס לרפואה של האוניברסיטה העברית והדסה בירושלים בגין הריון ו/או לידה**  (מצורף מסמך)

האוניברסיטה העברית עיגנה לראשונה תכנית השלמות המאפשרת לראשונה לסטודנטיות תכנית השלמות שנועדה לאפשר לסטודנטיות בשנים הקליניות לקחת חופשת לידה, ולהשלים את הלימודים עם חזרתן ללימודים.

עד כה, הסטודנטיות נאלצו (על פי רב) להפסיק את לימודיהן ולחזור על שנת הלימודים. זו התכנית הראשונה בארץ, ואנחנו תקווה שתאומץ בבתי הספר לרפואה במוסדות האקדמיים האחרים בארץ.

**6**. **מפגש דוקטוראנטיות לעידוד יציאה לפוסט דוקטוראט בחו"ל**

התקיים השנה מפגש עם דוקטוראנטיות לעידוד יציאה לפוסט דוקטוראט בחו"ל שנקרא

 "To be or not to be a post doc". המפגש הונחה על ידי חוקרת צעירה, אמא לילדים קטנים.

**7. מפגש חוקרות ללא קביעות**

התקיים השנה מפגש עם כלל החוקרות שהן ללא קביעות, כדי לפתוח שיכירו אחת את השניה וכדי לפתוח בשיח על בעיות ספציפיות לקבוצת חוקרות זו. במפגש פרשתי בפני החוקרות את כלל הפעילויות והיוזמות של האוניברסיטה לקידום נשים במדע. במפגש הועלו על ידי החוקרות מספר נושאים, בהם אנחנו מטפלים כעת: הקלות בהוראה בסימסטר לאחר החזרה מחופשת לידה, קושי בקיום ישיבות שוטפות וסמינרים בשעות אח"הצ, ועוד.

8. **מעכב אחרי קידום חוקרות**

במהלך השנה בדקנו לראשונה באופן סיסטמטי את תהליך קידום החוקרות באוניברסיטה. עברנו על שמות כל החוקרות ובכל מקרה שנראה היה על פניו שהקידום מתעכב, ערכנו ברור עם הדיקן. איתרנו כמה מקרים כאלה, אך מברור שעשינו עלה שהישגי החוקרת עדין לא מספיקים לקידום. השנה נחזור ונסתכל בשנית על כלל הקידומים. יערך דיון מעמיק עם הדיקנים.

**9. תשלום מילגה בתקופת חופשת הלידה**

תשלום חופשת לידה לתלמידות לתארים מתקדמים המקבלות מילגה מהמנחה. האוניברסיטה הפיצה נוהל מחייב לככל החוקרים, הסטודנטיות ויחידות המינהלה המחייב תשלום מילגה בגין 14 שבועות של חופשת הלידה. במהלך השנה הגיעו לטיפולי מספר מקרים בהן הסטודנטיות נתקלו בקושי בקבלת המילגה עבור חופשת הלידה. כל מקרה טופל לגופו והמילגה שולמה.

**10**. תשלום **הארכת תקופת המילגה בגין חופשת לידה** (14 שבועות)

אנחנו מתקשים לעמוד בהנחיה זו במספר תכניות. ישנן מילגות דוקטוראנטים קצובות בזמן שבן לא ניתן לשלם עבור 14 השבועות הנוספים. ישנן תכניות בהן אין מקור כספי למימון 14 השבועות.

מלגות הנשיא הן מלגות הניתנות לתמידים מצטיינים מתקציב הנשיא. הוחלט להפחית ב 1% את גובה המילגה לכל מקבליה, וליצור מכסף זה תקציב לתשלום הארכת המילגה ב 14 שבועות. באופן דומה הוחלט לפעול כך גם במילגות דוקטוראנטים במרכז לייפר.

**11**. תשלום עובר תקופת **שמירת הריון** לתלמידות לתארים מתקדמים המקבלות מלגה מהמנחה.

רקטור האוניברסיטה החליט לממן את חדשי שמירת ההריון כדי להקל על תקציבי החוקרים.

פרופסור בת שבע כרם

יועצת הנשיא לקידום נשים במדע

האוניברסיטה העברית,

ירושלים